turjo4nis/wikipedia-bn-dump-20250701 huggingface dataset:
ঘোড়ামারা দ্বীপ

ঘোড়ামারা দ্বীপ   হল ভারতের পশ্চিমবঙ্গ রাজ্যের সুন্দরবন এলাকার একটি দ্বীপ। দ্বীপটি বর্তমানে ভাঙ্গন সমস্যার সমুখিন। দ্বীপটি হুগলি নদীতে মুড়িগঙ্গা নদীর উৎস মুখে অবস্থিত।

ভূগোল উপাত্ত
এই দ্বীপটি গাঙ্গেয় ব-দ্বীপের অংশ। দ্বীপটি সমুদ্র সমতল থেকে ১ মিটার মত বা তারও কম উচু। এটি বঙ্গোপসাগর থেকে ৪০ কিমি উত্তরে হুগলি নদীতে অবস্থিত।এই দ্বীপের পশ্চিমে নয়াচর অবস্থিত এবং দক্ষিণ পূর্ব দিকে সাগর দ্বীপ অবস্থিত।

জনসংখ্যা
সাগর ব্লকের ওই ঘোড়ামারা দ্বীপে আছে প্রায় বারোশো পরিবারের বাস। আছেন প্রায় সাড়ে তিন হাজার ভোটার আর জন সংখ্যা ৫ হাজার মত ।আছে প্রাইমারি স্কুল, হাইস্কুল, পঞ্চায়েত অফিস, পোস্ট অফিস, প্রাথমিক স্বাস্থ্যকেন্দ্র। সুফলা চাষের জমি। একটা সচ্ছল জনপদে যা যা থাকে— তার সবই আছে। কিন্তু, দ্বীপের আয়তন ক্রমশ ছোট হয়ে আসছে! রোজই নদীগর্ভে চলে যাচ্ছে তার সম্পদ।

ভাঙ্গন সমস্যা ও সমাধানের চেষ্টা
ঘোড়ামারা দ্বীপ সাগর দ্বীপের উত্তরে অবস্থিত। আর দুই দ্বীপের মাঝে ছিল আরও একটা দ্বীপ, তার নাম লোহাচরা। লোহাচরা ডুবে গেছে, এখন একই আশঙ্কায় ঘোড়ামারা। ১৯৬৯ সাল থেকেই দ্বীপের ভাঙ্গন শুরু হয়েছে। প্রথম দিকে সামান্য ভাঙ্গন হয়, বাঁধ দিয়ে তা সামাল দেওয়া গিয়েছিল। ২০১০ সালের পর থেকে দ্বীপের উত্তর পূর্বদিক প্রবল ভাঙ্গনের কবলে। বাঁশ-বালির বস্তার বাঁধ দিয়ে সামলানো যায়নি। ভাটায় মুড়িগঙ্গার প্রবল স্রোত এবং জোয়ারে সমুদ্রের ঢেউ— এই দুয়ের কবলে দীর্ঘ দিন ধরেই ভাঙনকাল চলছে এখানে। প্রশাসনের হিসেবে ১৩০ বর্গকিলোমিটার থেকে এখন ক্ষয়ে ক্ষয়ে দ্বীপের আয়তন দাঁড়িয়েছে মাত্র ২৫ বর্গকিলোমিটারে। যার ১৬ বর্গকিলোমিটার এলাকা আবার উপকূল-সংলগ্ন। ইতোমধ্যে অনেকে দ্বীপ ছেড়ে পুনর্বাসন নিয়েছেন অন্যত্র। কেউ পালিয়েছেন আরও দূরে। দ্বীপ ক্রমশ ছোট হয়েছে।

ঘোড়ামারা দ্বীপের ভাঙন ঠেকাতে নানাবিধ প্রকল্প হাতে নিয়েছিল সরকার। কখনও গাছ বসিয়ে, কখনও খাঁচা লাগিয়ে ভূমিক্ষয় আটকানোর চেষ্টা হয়েছে। কিন্তু, কাজে দেয়নি কিছুই। সম্প্রতি ক্ষয়িষ্ণু এই দ্বীপে বিশেষ ধরনের এক ঘাস ‘ভেটিভার’ লাগিয়ে মাটি ক্ষয় রোধের চেষ্টায় নেমেছে প্রশাসন। দক্ষিণ ভারত থেকে আনা এই ঘাস স্থানীয় পঞ্চায়েতের মাধ্যমে লাগানোও হয়েছে। প্রশাসনের দাবি, ভেটিভার মাটির উপরে চার-পাঁচ ফুট পর্যন্ত বাড়ে। মাটির তলায় ১২-১৫ ফুট পর্যন্ত খুবই শক্তিশালী ভাবে তা শিকড় চারায়। মাটিকে আঁকড়ে রাখে।

তথ্যসূত্র 

পশ্চিমবঙ্গের দ্বীপ
সুন্দরবন (পশ্চিমবঙ্গ)
পশ্চিমবঙ্গের জনবহুল স্থান
বঙ্গোপসাগরের দ্বীপ
মির্জা গোলাম হাফিজ কলেজ

মির্জা গোলাম হাফিজ কলেজ ঢাকা জেলার অন্তর্গত আশুলিয়া থানার মির্জানগরে অবস্থিত একটি স্বনামধন্য কলেজ (মহাবিদ্যালয়)। তৎকালীন আইন, বিচার ও সংসদ বিষয়ক মন্ত্রী মির্জা গোলাম হাফিজ ৪ সেপ্টেম্বর, ১৯৯২ সালে এর ভিত্তি প্রস্তর স্থাপন করেন। কলেজটি উনিশশো নব্বইয়ের (১৯৯০) দশকে প্রতিষ্ঠিত হয়।

স্থিরচিত্র

তথ্যসূত্র

ঢাকা জেলার মহাবিদ্যালয়
মোহাম্মদ আমানউল্লাহ

শহীদ মোহাম্মদ আমানউল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
শহীদ মো. আমানউল্লাহর জন্ম নোয়াখালী জেলায় সোনাইমুড়ি উপজেলার হাটগাঁও গ্রামে। তার বাবার নাম ইসমাইল মিয়া এবং মায়ের নাম শরবৎ বানু। তার স্ত্রীর নাম সালেমা খাতুন। তার চার ছেলে, তিন মেয়ে।

কর্মজীবন 
পাকিস্তানি সেনাবাহিনীর তৃতীয় ইস্ট বেঙ্গল রেজিমেন্টে চাকরি করতেন মো. আমানউল্লাহ। ১৯৭১ সালে ওই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হলে তিনি যুদ্ধে যোগ দেন। দিনাজপুরের বিভিন্ন স্থানে সাহসিকতার সঙ্গে যুদ্ধ করেন আমানউল্লাহ। প্রতিরোধযুদ্ধ শেষে  ভারতে আশ্রয় নেন। পরে তৃতীয় ইস্ট বেঙ্গল রেজিমেন্টের বেশির ভাগ মুক্তিযোদ্ধাকে নিয়মিত মুক্তিবাহিনীর জেড ফোর্সে অন্তর্ভুক্ত করা হয়। কিন্তু তিনি জেড ফোর্সে না গিয়ে ৭ নম্বর সেক্টরেই যুদ্ধ করেন।

মুক্তিযুদ্ধে ভূমিকা 
১৯৭১ সালের ১৩ ডিসেম্বর দিনাজপুর জেলার অন্তর্গত খানসামায় মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনীর সমন্বয়ে গড়া যৌথবাহিনী ৫ ডিসেম্বর দিনাজপুর-ঠাকুরগাঁওয়ের মাঝামাঝি বীরগঞ্জ মুক্ত করে দিনাজপুরের দিকে এগিয়ে যেতে থাকে। ৯ ডিসেম্বর তারা দিনাজপুর শহরের কাছে পৌঁছে যায়। ১০ ডিসেম্বর যৌথবাহিনী সিদ্ধান্ত নেয় দিনাজপুর শহর দখল না করে খানসামা হয়ে নীলফামারীর দিকে যাওয়ার। এ পরিকল্পনার অংশ হিসেবে যৌথবাহিনী ১৩ ডিসেম্বর খানসামায় আক্রমণ করে। সেখানে ছিল পাকিস্তানি সেনাবাহিনীর শক্ত এক প্রতিরক্ষা অবস্থান। যৌথবাহিনী সেখানে পাকিস্তানি সেনাবাহিনীর শক্ত প্রতিরোধের। তখন উভয় পক্ষে যুদ্ধ হয়। এই যুদ্ধে মো. আমানউল্লাহ পাকিস্তানি সেনাবাহিনীর গুলিতে শহীদ হন। পাকিস্তানি সেনাদেরও ব্যাপক ক্ষতি হয়। যুদ্ধের একপর্যায়ে পাকিস্তানি সেনারা পিছু হটে যায়। যৌথবাহিনী খানসামা দখল করে। যুদ্ধশেষে সহযোদ্ধারা স্থানীয় গ্রামবাসীর সহায়তায় মো. আমানউল্লাহকে সেখানেই সমাহিত করেন। কিন্তু তারা কবর চিহ্নিত করে রাখেননি। 
মো. আমানউল্লাহর শহীদ হওয়ার ঘটনা তার পরিবার জানতে পারে দেশ স্বাধীন হওয়ার বেশ পরে। স্বাধীনতার পর পরিবারের সদস্যরা তার ফিরে আসার অপেক্ষায় ছিলেন। কিছুদিন পর তারা বাংলাদেশ সেনাবাহিনী থেকে একটা চিঠি পান। সেই চিঠিতে জানানো হয় মো. আমানউল্লাহ ১৩ ডিসেম্বর, ১৯৭১ দিনাজপুরে যুদ্ধে শহীদ হয়েছেন।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৭১-এ শহীদ মুক্তিযোদ্ধা
১৯৭১-এ মৃত্যু
প্রবাহের অবস্থা ও মুক্ত জলাশয়ের সংকট গভীরতা

পানি সম্পদ প্রকৌশলে মুক্ত জলাশয়ের পানি প্রবাহের অবস্থা ও জলাশয়ের সংকট গভীরতা নির্ণয় অত্যন্ত গুরুত্বপূর্ণ। অনাবৃত বা উন্মুক্ত বা মুক্ত জলাশয়ে পানির প্রবাহ সান্দ্রতা, পানির ঘনত্ব, পৃষ্ঠটান এবং অভিকর্ষ বলের ওপর নির্ভর করে। প্রবাহের আচরণ পানির প্রবাহের অবস্থার উপর নির্ভর করে। নদী-নালা, খাল-বিলে কোন স্থাপনা নির্মাণ ও নদীর বৈশিষ্ট্যাবলির পূর্বাভাস পেতে এ বিষয়ক জ্ঞান খুবই জরুরী। প্রবাহ সংক্রান্ত বিভিন্ন ঘটনা ব্যাখ্যায় সংকট গভীরতা নির্ণয় তাৎপর্যপূর্ণ। জড়তা ও সান্দ্রতার প্রভাবের উপর ভিত্তি করে, একটি উন্মুক্ত জলাশয়ের প্রবাহ তিন ধরনের হতে পারেঃ শান্ত, অশান্ত, ও অন্তর্বর্তী প্রবাহ। জড় বল ও সান্দ্র বলের অনুপাতকে রেনল্ডসের সংখ্যা দ্বারা প্রকাশ করা হয়।

রেনল্ডসের সংখ্যা ও প্রবাহের ধরন 
রেনল্ডসের সংখ্যা, Re = (জড় বল/সান্দ্র বল) = (গড় বেগ* আর্দ্র ব্যাসার্ধ)/পানির চলগতীয় সান্দ্রতাংক

রেনল্ডসের সংখ্যা < ৫০০ হলে প্রবাহ শান্ত

৫০০<রেনল্ডসের সংখ্যা<১২,৫০০ হলে প্রবাহ অন্তর্বর্তী

রেনল্ডসের সংখ্যা>১২,৫০০ হলে প্রবাহ অশান্ত

অধিকাংশ ক্ষেত্রে উন্মুক্ত জলাশয়ের প্রবাহের মান ১২,৫০০ অপেক্ষা বেশি হয় অর্থাৎ প্রবাহের ধরন হয় অশান্ত।

ফ্রাউড সংখ্যা ও প্রবাহের ধরন 
পানির উপর অভিকর্ষের প্রভাব বিবেচনা করলে প্রবাহ তিনি ধরনের। ক্রান্তি প্রবাহ, উপক্রান্তি প্রবাহ ও অতিক্রান্তি প্রবাহ। অভিকর্ষ বল ও সান্দ্র বলের অনুপাতকে ফ্রাউড সংখ্যা দ্বারা প্রকাশ করা হয়।

ফ্রাউড সংখ্যা, Fr = অভিকর্ষ বল/জড় বল = গড় বেগ/(অভিকর্ষজ ত্বরণ*আর্দ্র গড় গভীরত)^০.৫

ফ্রাউড সংখ্যা > ১ হলে, প্রবাহ অতিক্রান্তি প্রবাহ

ফ্রাউড সংখ্যা = ১ হলে, প্রবাহ ক্রান্তি প্রবাহ

ফ্রাউড সংখ্যা < ১ হলে, প্রবাহ হবে উপক্রান্তি প্রবাহ

একটি স্রোতস্বিনী জলাশয়ের পানির গভীরতা যতুটুকু হলে, ওই জলাশয়ের প্রবাহের ধরন ক্রান্তি প্রবাহ হয়, তাকে ওই জলাশয়ের ওই প্রবাহের ক্রান্তি গভীরতা বা সংকট গভীরতা বলে।

পানিসম্পদ প্রকৌশল
বজরা ইউনিয়ন, উলিপুর

বজরা ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৬।

ইতিহাস

ভৌগোলিক অবস্থান ও আয়তন 
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৮৭৬৮ একর বা ৩৫.৪৭ বর্গকিলোমিটার।

প্রশাসনিক এলাকা 
বজরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
 কালপানি বজরা
 খামার বজরা
 মধ্য বজরা
 সাদুয়া দামার হাট
 পূর্ব বজরা 
 সাতালস্কর
 খামার দামার হাট
 পশ্চিম বজরা 
 চর বজরা

জনসংখ্যা 
২০১১ সালের আদমশুমারি অনুযায়ী বজরা ইউনিয়নের মোট জনসংখ্যা ছিল ৩১৬৩৪ জন, যারা ৮৫৪৯ টি পরিবারে বসবাস করে,  যার মধ্যে পুরুষ হল ১৫২৩৩ জন এবং নারী হল ১৬৪০১ জন।

শিক্ষা ও সংস্কৃতি 
বজরা ইউনিয়নের গড় সাক্ষরতা হার ৪৯.২%। তার মধ্যে নারী শিক্ষার হার ৪৬.৩% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
বজরা ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 বজরা ইউনিয়ন — বাংলাদেশ জাতীয় তথ্য বাতায়ন

উলিপুর উপজেলার ইউনিয়ন
অবরোধ-বাসিনী

অবরোধ-বাসিনী ভারতবর্ষের অগ্রণী নারীবাদী লেখিকা রোকেয়া সাখাওয়াত হোসেন রচিত একটি গ্রন্থ। বেগম রোকেয়ার অন্যতম শ্রেষ্ঠ সাহিত্যকীর্তি হিসেবে বিবেচিত গ্রন্থটি ১৯৩১ সালে প্রকাশিত হয়। এতে তৎকালীন ভারতবর্ষীয় নারীদের বিশেষ করে মুসলমান ঘরের নারীদের সমাজের অবরোধপ্রথার জন্য যে অসুবিধায় পড়তে হত তা বর্ণিত হয়েছে। মোট ৪৭ ঘটনাকে অনুগল্প আকারে লেখে বইটি তৈরি করা হয়েছে। ঘটনাগুলো সব বাস্তব জীবন থেকে নেওয়া। এ বইয়ের মাধ্যমে বেগম রোকেয়া গল্পাকারে পর্দা প্রথার দরুন নারীদের দুর্ভোগ সবার কাছে উপস্থাপন করেছেন।

গ্রন্থসমীক্ষা 
আবদুল কাদির লিখেছেন, "তাঁর [রোকেয়ার] অবরোধ-বাসিনী গ্রন্থে ৪৭টি অবরোধ-সম্পর্কিত দুর্ঘটনার উপাদেয় কাহিনী আছে - অতুলনীয় শ্লেষ ও লিপিকুশলতার সঙ্গে তিনি সেগুলি বর্ণনা করিয়াছেন।"

আবদুল করিম নামে একজন লিখেছেন, "অবরোধ-বাসিনী লিখিয়া লেখিকা আমাদের সমাজের চিন্তা-ধারার আর একটা দিক খুলিয়া দিয়াছেন। অনেকে অনেক প্রকার ইতিহাস লিখিয়া যশস্বী হইয়াছেন; কিন্তু পাক-ভারতের অবরোধ-বাসিনীর লাঞ্ছনার ইতিহাস ইতিপূর্ব্বে আর কেহ লিখেন নাই।"

তথ্যসূত্র 

১৯৩১-এর বই
বেগম রোকেয়া
সিলভার কার্প

সিলভার কার্প (বৈজ্ঞানিক নাম: Hypophthalmichthys molitrix) (ইংরেজি: silver carp) হচ্ছে Cyprinidae পরিবারের Hypophthalmichthys গণের একটি স্বাদুপানির মাছ।

বর্ণনা
দেহ রুপালী বর্ণের ছোট ছোট আঁশে আবৃত। দেহ শক্তিশালী, লম্বা ও চ্যাপ্টা, মাথার সামনের ভাগ ছোট ও নিচের চোয়াল সামান্য প্রসারিত। চোখ ছোট। মাথার পরের অংশ গলা থেকে শুরু করে জননছিদ্র পর্যন্ত অঙ্গদেশ খাঁজকাটা।

বিস্তৃতি
এ মাছের আদি নিবাস চীন দেশে ও রাশিয়ার আমুর নদীতে। তাছাড়াও বাংলাদেশ সহ অন্যান্য দেশে এই মাছ চাষ হয়।

খাদ্যাভ্যাস
স্বাদুপানির জলাশয়ের উপরিতলে থাকতে পছন্দ করে আর এদের প্রধান খাবার ছোট অবস্থায় শৈবাল এবং বয়স্ক অবস্থায় জলজ উদ্ভিদকণা, পচা গলা উদ্ভিদ বা উদ্ভিদাংশ ইত্যাদি খেয়ে থাকে।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

চীনের মাছ
রাশিয়ার মাছ
বাংলাদেশের মাছ
স্বাদু পানির মাছ
বাণিজ্যিক মাছ
ক্রীড়ামোদী মাছ
চীনের স্বাদু পানির মাছ
অশ্বিনী নাচাপ্পা

অশ্বিনী নাচাপ্পা (জন্ম ২১ অক্টোবর ১৯৬৭) একজন প্রাক্তন ক্রীড়াবিদ ও ভারতীয় চলচ্চিত্র অভিনেত্রী। ১৯৮০র শুরুর দিকে পি টি উষাকে দুইবার হারাবার সুবাদে উনি প্রথম পরিচিতি লাভ করেন। তার পর থেকেই ওনাকে ভারতের ফ্লো-জো নামে ডাকা হত।  ১৯৮৮ সালে উনি অর্জুন পুরস্কারে ভূষিত হন। বর্তমানে সমাজসেবী ও শিক্ষাসংস্কারক অশ্বিনী একটি স্কুলও প্রতিষ্ঠা করেছেন। উনি বেঙ্গালুরু আরবান ডিসট্রিক্ট অ্যাথলেটিক্স অ্যাসোসিয়েশনের প্রেসিডেন্ট।

তথ্যসূত্র 

বেঙ্গালুরুর অভিনেত্রী
১৯৬৭-এ জন্ম
২০শ শতাব্দীর ভারতীয় অভিনেত্রী
ভারতীয় মহিলা স্প্রিন্টার
কর্ণাটকের মল্লক্রীড়াবিদ
জীবিত ব্যক্তি
অর্জুন পুরস্কার প্রাপক
২০শ শতাব্দীর ভারতীয় নারী
নন্দী পুরস্কার বিজয়ী
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
১৯৯০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
তেলুগু চলচ্চিত্র অভিনেত্রী
ভারতীয় চলচ্চিত্র অভিনেত্রী
কর্ণাটকের মহিলা ক্রীড়াবিদ
এশিয়ান গেমসে রৌপ্যপদক বিজয়ী ভারতীয়
১৯৯০ এশিয়ান গেমসের পদক বিজয়ী
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে রৌপ্যপদক বিজয়ী ভারতীয়
দক্ষিণ এশীয় গেমসে মল্লক্রীড়ায় পদক বিজয়ী
মুরগির জাতের তালিকা

পৃথিবীতে কয়েকশত মুরগির জাত রয়েছে। মুরগিদের গৃহপালিত পাখি হিসেবে পালন করা হয় সমগ্র পৃথিবী জুড়ে।
পৃথিবীর বিভিন্ন দেশের ভৌগোলিক সীমা রেখা এবং মুরগির বৈচিত্রতার ভিত্তিতে এদের আলাদা আলাদা জাত হিসেবে চিহ্নিত করা হয়ে থাকে। যে সমস্ত শারীরিক বৈশিষ্ট্যের ভিত্তিতে এদের আলাদা হিসেবে গণ্য করা হয় সেগুলো হচ্ছে-
 আকার
 শারীরিক গঠন
 ঝুঁটির ধরন
 চামড়ার রং
 আঙুলের সংখ্যা
 পাখার গঠন
 ডিমের রং
 উৎপত্তি স্থল 
এছাড়াও এদেরকে ব্যবহারের ভিত্তিতে আলাদা বলে বিবেচনা করা হয়ে থাকে। যেমন- 
 ডিমের জন্য
 মাংসের জন্য
 প্রদর্শনীর জন্য
 মাংস এবং ডিম উভয়ের জন্য
উল্লেখ্য যে, মোরগ মুরগিকে ছোট জাত বোঝাতে বেনটাম বলে চিহ্নিত করা হয়।

মোরগ মুরগির জাতের তালিকা

ব্যবহারের ভিত্তিতে

ডিম

মাংসের জন্য –

ডিম ও মাংস উভয়ের জন্য -

প্রদর্শনীর জন্য -

প্রাকৃতিক ছোটজাত -

মিশ্রজাত -

আরো দেখুন 
 গৃহপালিত প্রাণীদের তালিকা
 পাখির জাতের তালিকা
 কবুতরের জাতের তালিকা
 হাঁসের জাতের তালিকা
 রাজহাঁসের জাতের তালিকা
 গৃহপালিত টার্কির জাতের তালিকা
 পোষা মুরগি
 Bangladeshi Hen
 সোনালি মুরগি/Shonali Hen
 বাংলাদেশের সেরা মুরগির জাত
 বাংলাদেশে বিখ্যাত মুরগি

তথ্যসূত্র

আরো পড়ুন 
 
 
 

মুরগী
পোল্ট্রি
প্রাণী তালিকায় মুরগী
মুরগির জাত
মধুমিতা বিস্ত

মধুমিতা বিস্ত (মধুমিতা গোস্বামী) (জন্ম ৫ অক্টোবর ১৯৬৪ জলপাইগুড়ি) একজন প্রাক্তন ভারতীয় ব্যাডমিন্টন খেলোয়াড়। ভারতীয় ন্যাশনাল ব্যাডমিন্টন চ্যাম্পিয়নশিপে উনি ৮ বার সিংগলস, ৯ বার ডাবলস ও ১২ বার মিক্সড ডাবলস খেতাব জেতেন।

সম্মান
 ১৯৮২ - অর্জুন পুরস্কার
 ২০০৬ - পদ্মশ্রী

তথ্যসূত্র

১৯৬৪-এ জন্ম
অর্জুন পুরস্কার প্রাপক
পদ্মশ্রী প্রাপক
জীবিত ব্যক্তি
পশ্চিমবঙ্গের মহিলা ক্রীড়াবিদ
ভারতীয় মহিলা ব্যাডমিন্টন খেলোয়াড়
১৯৯২ গ্রীষ্মকালীন অলিম্পিকের ব্যাডমিন্টন খেলোয়াড়
ক্রীড়ায় পদ্মশ্রী প্রাপক
এশিয়ান গেমসের ব্যাডমিন্টনে পদক বিজয়ী
কমনওয়েলথ গেমসে ব্রোঞ্জপদক বিজয়ী ভারতীয়
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
এশিয়ান গেমসে ব্রোঞ্জপদক বিজয়ী ভারতীয়
১৯৮২ এশিয়ান গেমসের পদক বিজয়ী
জলপাইগুড়ির ব্যক্তি
ভারতের অলিম্পিক ব্যাডমিন্টন খেলোয়াড়
অ্যাংগ্রা খারিশ

অ্যাংগ্রা খারিশ (বৈজ্ঞানিক নাম: Labeo angra) (ইংরেজি: angra Labeo) হচ্ছে সিপ্রিনিডে পরিবারের Labeo গণের একটি স্বাদুপানির মাছ। এই মাছকে অ্যাংগ্রা, অ্যাংগ্রোট, খারিশ, খরশা বলা হয়। বাংলাদেশে অঞ্চলভেদে এই মাছ আঙ্গুস মাছ, আগুন চোখা, আংরোট ও কারসা নামে পরিচিত।

বর্ণনা 
এ মাছের পৃষ্ট দেশ উদরীয় অংশ তুলনায় কিছুটা উত্তল। তুণ্ড চোয়ালের তুলনায় বিস্তৃত। ঠোঁট পুরু ও পাতলা। দেহের মাঝ বরাবর একটা কালো ডোরা বিদ্যমান।

মিঠাপানির আঙ্গুস মাছ আকারে ৩০০ গ্রাম পর্যন্ত হয়। একটি স্ত্রী আঙ্গুস মাছের ডিম ধারণক্ষমতা আকারভেদে ২০–৫০ হাজার। গবেষণায় দেখা গেছে, একটি আঙ্গুস মাছ ৬০–৭০ গ্রাম হলেই পরিপক্ব ও প্রজননক্ষম হয়ে যায়। এর প্রজননকাল মে–আগস্ট। তবে জুন-জুলাই মাসে সর্বোচ্চ প্রজনন হয়।

বিস্তৃতি 
অ্যাংগ্রা খারিশ দক্ষিণ এশিয়ার দেশে মাছ। বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এ মাছের বিস্তার। বাংলাদেশে একসময় মাছটি বৃহত্তর সিলেট, রংপুর ও দিনাজপুর অঞ্চলে প্রচুর পাওয়া যেত। বাংলাদেশে ক্রমশ মাছটি হারিয়ে যাচ্ছে।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

প্রজনন কৌশল উদ্ভাবন 
বাংলাদেশ মৎস্য গবেষণা ইনস্টিটিউট বিলুপ্ত প্রজাতির আঙ্গুস মাছের প্রজনন কৌশল উদ্ভাবন করেছে। মৎস্য গবেষণা ইনস্টিটিউটের নীলফামারী জেলার সৈয়দপুর উপকেন্দ্রের বিজ্ঞানীরা এ উদ্ভাবন করেন। ইনস্টিটিউটের মহাপরিচালক ২রা সেপ্টেম্বর, ২০২০ তারিখে সংবাদ বিজ্ঞপ্তিে আঙ্গুস মাছের প্রজনন কৌশল উদ্ভাবনের তথ্য জানান। ২০১৮ সালে বাংলাদেশ মৎস্য গবেষণা ইনস্টিটিউটের সৈয়দপুর স্বাদু পানি উপকেন্দ্রে তিস্তা, চিকলী ও আত্রাই থেকে আঙ্গুসের পোনা সংগ্রহ করে গবেষণা শুরু হয়েছিল।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র 

স্বাদু পানির মাছ
বাংলাদেশের মাছ
ভারতের মাছ
নেপালের মাছ
ভুটানের মাছ
পাকিস্তানের মাছ
মিয়ানমারের মাছ
আফগানিস্তানের মাছ
১৮২২-এ বর্ণিত মাছ
ভারতের স্বাদু পানির মাছ
শাআনশি

শাআনশি গণপ্রজাতন্ত্রী চীনের একটি প্রদেশ। এটি আনুষ্ঠানিকভাবে চীনের উত্তর-পশ্চিম অংশে অবস্থিত ধরা হলেও কার্যত এটী চীনের কেন্দ্রীয় অঞ্চলে অবস্থিত। প্রদেশটির উত্তর-পূর্বে শানশি, পূর্বে শানশি ও হনান, দক্ষিণ-পূর্বে  হপেই, দক্ষিণে ছুংছিং, দক্ষিণ-পশ্চিমে সিছুয়ান, পশ্চিমে কানসু, উত্তর-পশ্চিমে নিংশিয়া এবং উত্তরে অন্তর্দেশীয় মঙ্গোলিয়া প্রদেশ বা প্রাদেশিক পর্যায়ের অঞ্চলগুলি অবস্থিত।  এর আয়তন প্রায়  এবং অধিবাসী সংখ্যা প্রায় ৩ কোটি ৭০ লক্ষ। এর রাজধানীর নাম শিআন। এই শহরে চীনের প্রাক্তন দুই রাজধানী ফেংহাও এবং ছাংআন অবস্থিত। শিআনের কাছেই অবস্থিত শিয়েনিয়াং শহরটিও একসময় ছিন রাজবংশের রাজধানী ছিল। ভৌগলিকভাবে শাআনশি ওয়েই নদীর উপত্যকা এবং একে ঘিরে থাকা উর্বর লোয়েস মালভূমি নিয়ে গঠিত, যা দক্ষিণে ছিন পর্বতমালা ও শান্নান পর্যন্ত এবং উত্তরে ওর্দোস মরুভূমি পর্যন্ত বিস্তৃত। পার্শ্ববর্তী শানশি ও হনান প্রদেশের সাথে মিলে শাআনশি প্রদেশ চীন সভ্যতার আঁতুড়ঘর ছিল। এর কুয়াংচুং অঞ্চলে চৌ, ছিন, পশ্চিম হান, সিমা চিন, সুই এবং থাং রাজবংশের রাজধানীগুলি অবস্থিত ছিল। পীত নদীর দ্বারা বেষ্টিত ওর্দোস মালভূমির পুরোটা শাআনশি প্রদেশে পড়েনি; চীনের  মহাপ্রাচীর দ্বারা এটি অন্তর্দেশীয় মঙ্গোলিয়ার তৃণভূমি ও মরুভূমিগুলি থেকে বিচ্ছিন্ন।

টীকা

তথ্যসূত্র

চীনের প্রদেশ
গণপ্রজাতন্ত্রী চীনের প্রদেশ
মীরসরাই থানা

মীরসরাই থানা বাংলাদেশের চট্টগ্রাম জেলার অন্তর্গত মীরসরাই উপজেলার একটি থানা।

প্রতিষ্ঠাকাল 
চট্টগ্রাম জেলার মীরসরাই থানা ১৬টি ইউনিয়ন নিয়ে ১৯১৭ সালের ১৫ জুলাই  প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে মীরসরাই থানার কার্যক্রম চালু হয়।

প্রশাসনিক এলাকাসমূহ 
মীরসরাই উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মীরসরাই থানার আওতাধীন।

পৌরসভা:
 মীরসরাই

ইউনিয়নসমূহ:
 ৯নং মীরসরাই
 ১০নং মিঠানালা
 ১১নং মঘাদিয়া
 ১২নং খৈয়াছড়া
 ১৩নং মায়ানী
 ১৪নং হাইতকান্দি
 ১৫নং ওয়াহেদপুর
 ১৬নং সাহেরখালী

আরও দেখুন 
 মীরসরাই উপজেলা
 চট্টগ্রাম জেলা

তথ্যসূত্র

বহিঃসংযোগ 
মীরসরাই থানার অফিসিয়াল ফেসবুক পেইজ

চট্টগ্রাম জেলার থানা
মীরসরাই উপজেলা
জোরারগঞ্জ থানা

জোরারগঞ্জ থানা বাংলাদেশের চট্টগ্রাম জেলার অন্তর্গত মীরসরাই উপজেলার একটি থানা।

প্রতিষ্ঠাকাল 
২০১৩ সালের ৭ জানুয়ারি সচিবালয়ের সম্মেলন কক্ষে অনুষ্ঠিত প্রশাসনিক পুর্ণবিন্যাস সংক্রান্ত জাতীয় কমিটির (নিকা) সভায় মীরসরাই থানাকে বিভক্ত করে জোরারগঞ্জ নামে একটি নতুন থানার অনুমোদন দেয়া হয়। ২০১৩ সালের ১৯ মে এ থানা উদ্বোধন করা হয়।

প্রশাসনিক এলাকাসমূহ 
মীরসরাই উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম জোরারগঞ্জ থানার আওতাধীন।

পৌরসভা:
 বারইয়ারহাট

ইউনিয়নসমূহ:
 ১নং করেরহাট
 ২নং হিঙ্গুলী
 ৩নং জোরারগঞ্জ
 ৪নং ধুম
 ৫নং ওসমানপুর
 ৬নং ইছাখালী
 ৭নং কাটাছড়া
 ৮নং দুর্গাপুর

আরও দেখুন 
 মীরসরাই উপজেলা
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম জেলার থানা
মীরসরাই উপজেলা
নিংশিয়া

নিংশিয়া (; ), যার সরকারী নাম নিংশিয়া হুয়েই স্বায়ত্বশাসিত অঞ্চল,  গণপ্রজাতন্ত্রী চীনের একটি স্বায়ত্বশাসিত অঞ্চল। এটি দেশটির উত্তর-পশ্চিম অংশে অবস্থিত।  অতীতে এটি চীনের একটি প্রদেশ ছিল। ১৯৫৪ সালে এটিকে কানসু প্রদেশের অন্তর্ভুক্ত করে নেয়া হলেও ১৯৫৮ সালে কানসু থেকে এটিকে আলাদা করা হয় এবং হুয়েই জাতির লোকদের একটি স্বায়ত্বশাসিত অঞ্চল হিসেবে এটিকে প্রতিষ্ঠিত করা হয়। হুয়েই জাতি চীনের ৫৬টি সরকারীভাবে স্বীকৃত জাতিগুলির একটি। চীনের হুয়েই জাতির প্রায় ২০% লোক নিংশিয়া অঞ্চলে বাস করে।

নিংশিয়ার পূর্বে শাআনশি, দক্ষিণে ও পশ্চিমে কানসু এবং উত্তর অন্তর্দেশীয় মঙ্গোলিয়া। এর আয়তন প্রায় .। এটি মূলত একটি জনবিরল, মরুপ্রায় অঞ্চল। এর কিছু অংশ লোয়েস মালভূমি এবং অন্য অংশ পীত নদীর বিশাল সমভূমিতে পড়েছে। এর উত্তর-পূর্ব সীমানা দিয়ে চীনের মহাপ্রাচীর চলে গেছে। বিগত বছরগুলিতে এখানে একটি বৃহৎ খাল ব্যবস্থা তৈরি করা হয়েছে। ভূমি অধিকরণ এবং সেচ প্রকল্পের কারণে কৃষিকাজ বৃদ্ধি পেয়েছে।

টীকা

তথ্যসূত্র

চীনের স্বায়ত্বশাসিত অঞ্চল
১৯৫৮-এ প্রতিষ্ঠিত রাষ্ট্র ও অঞ্চল
ভাঙন বাটা

ভাঙন বাটা (বৈজ্ঞানিক নাম: Labeo bata) (ইংরেজি: bata Labeo) হচ্ছে Cyprinidae পরিবারের Labeo গণের একটি স্বাদুপানির মাছ।

বর্ণনা

হালকা নীলাভ-কালো পৃষ্ঠদেশ,উভয়পাশ ও অঙ্কীয়দেশ রূপালি সাদা। কানকোর প্রান্ত হালকা কমলা বর্ণের আর পাখনা (বিশেষত বক্ষ, শ্রোণী ও পায়ু পাখনা) কমলা বর্ণের। সব পাখনায় কালো বিন্দু দেখতে পাওয়া যায়। বয়সের সাথে সাথে বর্ণ কম-বেশি পরিবর্তন হয়ে থাকে।

বিস্তৃতি
সাধারণত নদীর মাছ হলেও মিঠা পানির পুকুরে পাওয়া যায়। বাংলাদেশ, ভারতজুড়ে বিস্তৃত। তবে নেপালেও এর প্রবেশ ঘটেছে।

খাদ্যাভ্যাস
প্রধান খাবার উদ্ভিদকণা(ফাইটোপ্লাংকটন)।এছাড়াও গলিত উদ্ভিদ ও উদ্ভিদাংশ এবং তলদেশের পচনশীল দ্রব্য,জৈব পদার্থ ও জীবসমূহ খেয়ে থাকে।

প্রজনন
সাধারণত এক বছর বয়সে প্রাপ্ত বয়স্ক হয়। বর্ষাকালে প্লাবিত নদীতে প্রজনন করে থাকে।এছাড়াও কৃত্রিম পদ্ধতিতে হ্যাচারিতে এর রেণু উৎপাদন সম্ভব।

চাষ
তৈলাক্ত ও অত্যন্ত সুস্বাদু হওয়ায় মৎস্যপ্রিয় মানুষের কাছে বেশ জনপ্রিয়। বাজার মূল্য বেশি ও সহজেই পোনা পাওয়া যায় বলে মৎস্য চাষিদের কাছে বেশ জনপ্রিয়।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
নেপালের মাছ
১৮২২-এ বর্ণিত মাছ
বুড়াবুড়ি ইউনিয়ন, উলিপুর

বুড়াবুড়ি ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.২২।

ইতিহাস

ভৌগোলিক অবস্থান ও আয়তন 
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৯৮৩৩ একর বা ৩৯.৮০ বর্গকিলোমিটার।

প্রশাসনিক এলাকা 
বুড়াবুড়ি ইউনিয়ন ১৪টি মৌজা ও ৪২টি গ্রাম নিয়ে গঠিত।

মৌজার সংখ্যাঃ ১৪ টি

গ্রামের সংখ্যাঃ ৪২ টি

মৌজাসমুহ হলো-

 বুড়াবুড়ী  
 ফকির মোহাম্মদ  
 দলন  
 আঠারপাইকা  
 সাদি   
 পত্রনবীশ  
 রামের্শ্বর শর্মা   
 কামদেব   
 বোতলা
 
 সাতভিটা   
 কলাকাটা
 কিশামত ফুলবাড়ী  
 জলংগার কুঠি 
 
 চর মোহাম্মদপুর

জনসংখ্যা 
২০১১ সালের আদমশুমারি অনুযায়ী বুড়াবুড়ি ইউনিয়নের মোট জনসংখ্যা ছিল ৩৩০৯০ জন, যারা ৮৪৫৮ টি পরিবারে বসবাস করে,  যার মধ্যে পুরুষ হল ১৬৪০২ জন এবং নারী হল ১৬৬৮৮ জন।

শিক্ষা ও সংস্কৃতি 
বুড়াবুড়ি ইউনিয়নের গড় সাক্ষরতা হার ৩৯.৬%। তার মধ্যে নারী শিক্ষার হার ৩৬.০% এবং পুরুষ শিক্ষার হার ৪৩.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

 বুড়াবুড়ী উচ্চ বিদ্যালয় 
 বকসিগঞ্জ উচ্চ বিদ্যালয় 
 মন্ডলহাট উচ্চ বিদ্যালয় 
 জনতাহাট উচ্চ বিদ্যালয়
 চর কলা কাটা গনি মিয়া দাখিল মাদরাসা

অর্থনীতি ও যোগাযোগ 
বুড়াবুড়ি ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 বুড়াবুড়ি ইউনিয়ন — বাংলাদেশ জাতীয় তথ্য বাতায়ন

উলিপুর উপজেলার ইউনিয়ন
দলদলিয়া ইউনিয়ন

দলদলিয়া ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন পরিষদ। এটি উলিপুর উপজেলার উত্তর পশ্চিম কোণে অবস্থিত। উলিপুর থেকে ৯ কিলোমিটার দূরত্বে দলদলিয়া ইউনিয়ন অবস্থিত। দলদলিয়া বাজারের দক্ষিণ দিক দিয়ে বয়ে গেছে তিস্তা নদী যার অপর তীড়ে গাইবান্ধা এই ইউনিয়নের গ্রাম গুলোর মধ্যে কয়েকটি উল্লেখযোগ্য গ্রাম হলো, উত্তর দলদলিয়া, করতোয়ার পাড়, দামুয়ার পাড়, খাঁন পাড়া, বাহারবন্ধ, বড় মিয়া পাড়া, ছোট মিয়া পাড়া, সরদার পাড়া। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৩৩।

ইতিহাস:

ভৌগোলিক অবস্থান ও আয়তন 
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৫৭৩ একর বা ২২.৫৫ বর্গকিলোমিটার।

প্রশাসনিক এলাকা 
দলদলিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী দলদলিয়া ইউনিয়নের মোট জনসংখ্যা ছিল ২৩০৮৪ জন যারা ৬৩৮০ টি  পরিবারে বসবাস করে, যার মধ্যে পুরুষ হল ১০৮০৭ জন এবং নারী হল ১২২৭৭ জন।

গ্রাম ভিত্তিক জনসংংখ্যা নিম্নরুপ।  
মহাদেব-	 ২,৯৪৭জন,	সরফদি-	 ২,৯৪২জন,
রতিদেব-	৩,৫২৫জন,	অর্জুন-	 ২,১৭৭জন,
কর্পুরা-	৪,৩৫৪জন,	ঘাটিয়াল পাড়া-	 ১,৫২১জন,
কাজী পাড়া-	৩,৮৫৭ জন,	খামার মাগুরা-	১,৪৭০জন,
উত্তর দলদলিয়া-	৫,৫৫৫জন,	রাজারাম-	 ১,৪২৫জন,
দলদলিয়া-	 ৪২৪৬জন,	পাতিলাপুর-	 ১,৭২৬জন।

শিক্ষা ও সংস্কৃতি 
দলদলিয়া ইউনিয়নের গড় সাক্ষরতা হার ৫৬.৯%। তার মধ্যে নারী শিক্ষার হার ৫৩.১% এবং পুরুষ শিক্ষার হার ৬১.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
দলদলিয়া ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

নামকরণ

বহিঃসংযোগ
 দলদলিয়া ইউনিয়ন — বাংলাদেশ জাতীয় তথ্য বাতায়ন

উলিপুর উপজেলার ইউনিয়ন
ধামশ্রেণী ইউনিয়ন

ধামশ্রেণী ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৩৯।

ইতিহাস 
ঐতিহাসিকদের মতে, এক সময় এখানে অসংখ্য পবিত্র ধাম বা মন্দির ছিল তাই কালের বিবর্তনে এর নাম হয় ধামশ্রেণী । এখন পর্যন্ত গোবিন্দধাম, শিবধাম, চন্ডীধাম, ভৈরবধাম, গুরুধাম, কালীধাম, সিদ্ধেশ্বরী ধাম, দূর্গাধামসহ আরো ১৬টি মতো ধামের অস্তিত্ব পাওয়া গেছে ।

ভৌগোলিক অবস্থান ও আয়তন 
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৩৯১৯ একর বা ১৫.৮৬ বর্গকিলোমিটার।

প্রশাসনিক এলাকা 
ধামশ্রেণী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী ধামশ্রেণী ইউনিয়নের মোট জনসংখ্যা ছিল ২১৮৮১ জন, যারা ৫৯৪৫ টি পরিবারে বসবাস করে,  যার মধ্যে পুরুষ হল ১০৪৪৬ জন এবং নারী হল ১১৪৩৫ জন।

শিক্ষা ও সংস্কৃতি 
ধামশ্রেণী ইউনিয়নের গড় সাক্ষরতা হার ৫৩.৬%। তার মধ্যে নারী শিক্ষার হার ৪৯.৭% এবং পুরুষ শিক্ষার হার ৫৮.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
ধামশ্রেণী ইউনিয়নের অর্থনীতি মূলত কৃষি নির্ভর।

পুরাকীর্তি 
 শ্রী শ্রী কালী সিদ্ধেশ্বরী মন্দির, ধামশ্রেণী
 চন্ডী মন্দির, কুড়িগ্রাম

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ধামশ্রেণী ইউনিয়ন  — বাংলাদেশ জাতীয় তথ্য বাতায়ন

উলিপুর উপজেলার ইউনিয়ন
মাইজভান্ডার দরবার শরীফ

মাইজভান্ডার দরবার শরীফ বাংলাদেশের চট্টগ্রামের ফটিকছড়ি উপজেলার মাইজভান্ডার গ্রামে অবস্থিত। সৈয়দ আহমদ উল্লাহ প্রতিষ্ঠিত মাইজভান্ডারী কাদেরিয়া ত্বরিকা মাইজভান্ডার দরবার শরীফ হিসাবে পরিচিত।

অবস্থান 
চট্টগ্রাম শহর থেকে মাইজভান্ডারের দূরত্ব ৪২ কি.মি.।

প্রতিষ্ঠার ইতিহাস  
সৈয়দ আহমদ উল্লাহ তার পীরের নির্দেশে ১৮৫৭ সালে নিজ গ্রাম মাইজভান্ডারে ফিরে আসেন। আধ্যাত্মিক সাধক ও দোয়া প্রত্যাশীদের ভীড়ে তার বাসগৃহ আধ্যাত্মিক দরবারে পরিণত হয় ও লোকসমাজে পরিচিতি পায় "মাইজভান্ডার দরবার শরীফ" হিসেবে।

অনুষ্ঠানাদি 
সৈয়দ আহমদ উল্লাহ এর ওফাত দিবস উপলক্ষে প্রতি বছর ৮, ৯ ও ১০ মাঘ (ইংরেজি ২২, ২৩ ও ২৪ জানুয়ারী)  ৩ দিন ব্যাপী ওরশ শরীফ অনুষ্ঠিত হয় এই দরবার শরীফে।

তারই ভ্রাতুষ্পুত্র সৈয়দ গোলামুর রহমান বাবাভান্ডারীর ওফাত দিবস ২২ ই চৈত্র (ইংরেজি ০৫ এপ্রিল) অনুষ্ঠিত হয়।

চিত্রশালা

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট 

ধর্মীয় স্থাপত্য
দরবার শরীফ
চট্টগ্রামের স্থাপত্য